– Esikoisella se, että on saanut itsenäistyä omaan tahtia näkyy niin, että se on tosi varma siinä itsenäistymisessään. Ja tuntee omat rajansa ja osaa puolustaa niitä ja kunnioittaa myös muiden rajoja, kertoo Saga Nyrén.

Osalla kiintymysvanhemmista läheisyys näkyy arjessa myös niin, että lapset nukkuvat vanhempien kanssa samassa huoneessa. Myös imetys saattaa jatkua tavanomaista pidempään. Näin toimitaan myös Kauniaisissa. Esikoista Nyrén imetti neljä ja puoli vuotiaaksi asti.

"Lapset itsenäistetään"

– Lapset itsenäistetään ja toivotaan heidän itsenäistyvän mahdollisimman varhain, pohtii kliininen seksologi ja psykoterapeutti Tarja Santalahti.

– Vanhempi ei teekään sitä päätöstä, vaan se päätös jää lapselle. Vanhempi on saatavilla ja lapsi lähtee omilleen sitten kun tuntuu siltä, että hän on valmis, hän toteaa.

